CELEX: C2004/262/58
Language: lt
Date: 2004-10-23 00:00:00
Title: Byla T-264/04 World Wide Fund for Nature European Policy Programme 2004 m. birželio 30 d. pareikštas ieškinys Europos Sąjungos Tarybai

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/30
            
         World Wide Fund for Nature European Policy Programme 2004 m. birželio 30 d. pareikštas ieškinys Europos Sąjungos Tarybai
   (Byla T-264/04)
   (2004/C 262/58)
   Bylos kalba: anglų
   2004 m. birželio 30 d. Europos Bendrijų Pirmosios instancijos teisme buvo pareikštas World Wide Fund for Nature European Policy Programme (Briuselis, Belgijos Karalystė), atstovaujamo advokatės R. Haynes, ieškinys Europos Sąjungos Tarybai.
   Pareiškėjas Pirmosios instancijos teismo prašo:
   
               —
            
            
               Panaikinti ginčijamą 2004 m. balandžio 30 d. Tarybos sprendimą, palaikantį Tarybos atsisakymą atskleisti dokumentą, kurį ji pripažino susijusiu su pareiškėjo prašymu.
            
         Teisiniai pagrindai ir pagrindiniai argumentai
   2004 m. vasario 23 d. laišku, remdamasis Reglamento 1049/2001 (1) (OL L 145, 2001 5 31, p. 43-48) 6 straipsniu ir siekdamas informacijos apie 2003 m. gruodžio 19 d.„EB 133 straipsnio“ komiteto narių pavaduotojų susitikimo darbotvarkėje numatytą klausimą, pavadintą „PPO – Plėtra ir prekyba po Kankuno“ pareiškėjas kreipėsi į Tarybą. 2004 m. kovo 17 d. laiške Taryba pažymėjo, kad, atsižvelgdama į pareiškėjo pareiškimą, ji surado Komisijos raštą, apimantį platų ratą klausimų, kylančių po Kankuno konferencijos, tačiau kurį ji atsisakė atskleisti dėl to, kad toks atskleidimas pažeistų Europos Sąjungos prekybinius interesus ir pakenktų ekonominiams santykiams su trečiosiomis šalimis. Ji taip pat informavo pareiškėją, kad komiteto narių pavaduotojų susitikimai nebuvo protokoluojami.
   Remdamasis Reglamento 1049/2001 7 straipsnio 2 dalimi, 2004 m. balandžio 5 d. pareiškėjas pateikė kartotinę paraišką. Ginčijamu sprendimu Taryba patvirtino savo atsisakymą jos pirmiau nurodytais pagrindais.
   Pagrįsdamas savo prašymą panaikinti ginčijamą sprendimą pareiškėjas teigia, kad Taryba suklydo, vertindama susijusios informacijos jautrumą, nenurodė tinkamų atsisakymo priežasčių, ir, vertindama galimybę atskleisti informaciją iš dalies, netinkamai pritaikė proporcingumo principą.
   
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/201 dėl galimybės visuomenei susipažinti su Europos Parlamento, Tarybos ir Komisijos dokumentais